Ons glo dat jy, soos baie ander rondom jou, 'n intense behoefte het om 'n eerstehandse ver- houding met die Here Jesus Christus te hê, Hom persoonlik te leer ken en saam met Hom te leef
As gemeente het ons die verantwoordelikheid om mekaar en ander te help om te leer leef met Jesus. Ons is immers Sy dissipels. Dissipels loop in die voetspore van Jesus en leef met, in en naby Hom.
Woensdag, 1 Maart 2017, is dit Aswoensdag – die begin van lydenstyd. Lydenstyd is 'n tyd van besinning en voorbereiding met die oog op die viering van Paasfees
Ons nooi die hele gemeente om in hierdie lydenstyd te fokus op: Leer leef met Jesus. Ons stel ook 'n boekie beskikbaar teen R60 wat jy by die kerk-kantoor kan aankoop om saam met iemand, jou gesin, vriende, omgee groep of kollegas by die werk te doen. Daar is 'n teks en tema vir elke week en die gedagte is dat jy die hele week met daardie teks besig bly en weekliks dit met iemand of jou groep deel wat jy geleer het. Ons gaan ook in ons prediking daarby aansluit.
Leer en ontdek saam met ons wat dit alles behels om te leef met Jesus.
Gepubliseer op 18 Februarie 2017
Stop'it! as 'n projek van Helderberg Uitreik wil Christus se hoop dra na mense wat vasgevang is in mensehandel deur bewusmaking, regspraak, restourasie, intervensie en bemagtiging. Hiervoor hou die projek op Woensdag 29 Maart om 18:30 'n kaas-en-wyn kunsuitsalling by Helderberg Gemeente.
Alle kunstenaars in die Helderbergkom en omgewing word uitgenooi om deel te neem.
Tema: Met Lydenstyd in gedagte – jou vrye interpretasie van lig/duisternis. Dit kan tema gebonde wees met die oog op Lydenstyd of die subtema van mensehandel. Of selfs 'n meer vrye interpretasie van wat die woord "lig" of "duisternis" vir jou simboliseer.